[image: G_111]      ОБЩИНА БУРГАС 			       BURGAS MUNICIPALITY
       8000 Бургас, ул.”Александровска” № 26	                               26, Aleksandrovska Street, 8000 Burgas, Bulgaria
          телефон: 056/840915-19; факс: 056/841314	            Phone: +35956/840915-19; Fax: +35956/841314
       електронна поща: obshtina@burgas.bg	            e-mail: obshtina@burgas.bg 
[image: ][image: ]       www.burgas.bg                                       	                                               www.burgas.bg 
		



ДО 
ОБЩИНСКИ СЪВЕТ
БУРГАС



ДОКЛАДНА ЗАПИСКА

ОТ МАНОЛ ТОДОРОВ
ЗАМ. - КМЕТ „СПОР И ТУРИЗЪМ“, ОБЩИНА БУРГАС

	ОТНОСНО: Даване на съгласие за кандидатстване на Общинско предприятие „Туризъм“ при Община Бургас по програма Културно наследство 2025 г. на Национален фонд „Култура“ за финансиране на дейности в Културно-туристически комплекс „Ченгене скеле“, находящ се в Община Бургас, гр. Бургас, местност „Рибарско пристанище“.

	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

ОП „Туризъм“ възнамерява да кандидатства с проект „Ченгене скеле – пътуване през историята на Бургаския залив“ за отпускане на средства по програма Културно наследство 2025 г. на Национален фонд „Култура“. 
Културно-туристически комплекс „Ченгене скеле“ е поверен за стопанисване и управление на Общинско предприятие „Туризъм“ с решение на Общински съвет-Бургас от 26.05.2021 г (Протокол № 22, т. 53). Цялocтният зaмиcъл нa пpoeĸтa зa ĸyлтypнo-тypиcтичecĸия ĸoмплeĸc цeли: пoдпoмaгaнe и пoпyляpизиpaнe нa pибapcĸия зaнaят чpeз дeмoнcтpиpaнe нa тpaдициoнни pибapcĸи пpaĸтиĸи, oбyчeния, cpeщи и oбмeн мeждy pибapитe и пoceтитeлитe нa ĸoмплeĸca; стимyлиpaнe нa pибapcĸия зaнaят чpeз cъздaвaнe нa paбoтни мecтa зa мecтнaтa pибapcĸa oбщнocт и мecтнoтo нaceлeниe; рaзвивaнe нa мopcĸaтa ĸyлтypa нa нaceлeниeтo чpeз излoжби, oбyчeния, ceминapи, плeнepи и дpyги; ръздaвaнe нa пyбличнo пpocтpaнcтвo зa нyждитe нa oбщнocттa в c.o. Чeнгeнe cĸeлe и пpoвeждaнe нa cъбития, cвъpзaни c мopeтo и pибapcĸия зaнaят; алтepнaтивнa фopмa зa cвoбoднoтo вpeмe зa шиpoĸ ĸpъг oт пoлзвaтeли.
Важността на мястото като център за съхранение на рибарския занаят се потвърждава и от признаването на знания и умения на рибарите от рибарско селище „Ченгене скеле“ за нематериално културно наследство. Те са вписани в Раздел IV. Устни традиции и форми на изразяване в т.ч. и езика в качеството му на носител на изразяване на нематериалното културно наследство и в Раздел IV.4 Знания и обичаи, отнасящи се до природата и вселената, и както всички описани в номенклатурите елементи, подлежащи на опазване от страна на българската държава, с писмо 45-00-332/ 27.07.2022 г. от Министерството на културата за актуализация на Регистъра на елементи на нематериално културно наследство.


През февруари 2025 г. Общинско предприятие „Туризъм“-Бургас е регистрирано като културна организация и е вписано в регистъра на Министерство на културата по чл. 14, ал. 4 от Закона за закрило и развитие на културата с удостоверение № 9(3132)/163.02.2025 г., което му дава право да кандидатства по програми на Министерство на културата, за да изпълнява своите функции по ЗЗРК.
Проектно предложение „Ченгене скеле – пътуване през историята на Бургаския залив“ ще бъде подадено към програма на НФК, която има за цел съхраняване, интерпретиране и популяризиране на материалното и нематериалното културно наследство на България в съвременен контекст. Подкрепата е насочена към носителите и пазителите на традиции, общностно участие, въвеждане на иновации и създаване на нови културни ценности, базирани на наследството.
В рамките на проектното предложение, ОП „Туризъм“ възнамерява да създаде нов, културен продукт – обновяване на експозиционна къщичка 1 – „Евксински понт“. Тя ще включва филм-виртуален гид, макети, ефектно осветление и книжка. Два от експонатите ще бъдат 3D принтирани за интерактивно изживяване – докосване от деца, незрящи посетители и туристи. Ще бъдат изработени плексигласови фигури/обекти с обем, които ще бъдат поставени на стените в експозиционния обект и интегрирани чрез виртуалния гид със светлинно насочване към тях по време на разказа. 
Като част от създаването на културния продукт е заложено да се изработи и информационна книжка, която съхранява ценни и уникални за региона рибни рецепти, истории „лакардии“ от местните рибари, информация за различните видове морски обитатели в региона, любопитни факти за тях.
Бюджетът на проекта е на обща стойност от 54 050,00 лв. (петдесет и четири хиляди и петдесет лева), от които безвъзмездната финансова помощ по Процедурата е в размер на 43 240,00 лв. (четиридесет и три хиляди двеста и четиридесет лева) и собствено съфинансиране в размер на 10 810,00 лв. (десет хиляди осемстотин и десет лева).
Срокът за изпълнение на проектните дейности е 12 месеца от сключване на договора за финансиране.
Общински съвет - Бургас в случая следва да вземе решения, като орган на местно самоуправление – да даде съгласие ОП „Туризъм“ да участва с необходимото съфинансиране за дейностите по проекта.
Искането касае възможност за получаване на безвъзмездно финансиране и възможност за развитие и рекламиране на туристическа дестинация Бургас, което безспорно е от голям обществен интерес.
Предвид изложеното и на основание чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 от Закона за общинската собственост, предлагам, Общински съвет - Бургас да вземе следните:



РЕШЕНИЯ:

1. Общински съвет – Бургас дава съгласие Общинско предприятие „Туризъм“ при Община Бургас да кандидатства по програма Културно наследство 2025 г. на Национален фонд „Култура“.
2. При одобрение на конкурсното предложение от Национален фонд „Култура“, Общински съвет – Бургас дава съгласие ОП „Туризъм“ да подпише договора за финансиране по Програмата, да извърши дейностите в обекта, свързани с изпълнение на проекта, както и да получи одобрените финансови средства.
3. Общински съвет – Бургас дава съгласие да бъде осигурено  съфинансиране по проекта в размер на 10 810,00 лв. (десет хиляди осемстотин и десет лева). 



С уважение,

МАНОЛ ТОДОРОВ
Заместник-кмет „Спорт и туризъм“
Община Бургас

